
转讜住驻讜转





	讛诪讜爪讬讗 砖讬注专 讻讚讬 诇讙讘诇 讘讜 讗转 讛讟讬讟 讟讬讟 讻讚讬 诇注砖讜转 驻讬 讻讜专 讻谉 讙专住 讘转讜住驻转讗 讜讻谉 讙专住 专砖''讬 讜诇讛讱 讙讬专住讗 砖讬注专 讻讚讬 诇讙讘诇 讘讜 讗转 讛讟讬讟 讻砖讬注讜专 讟讬讟 讛谞注砖讛 诪专讘讬注讬转 砖讜驻讻讬谉 讗讘诇 诇住驻专讬诐 讚讙专住讬 砖讬注专 讻讚讬 诇讙讘诇 讘讜 讟讬讟 诇注砖讜转 驻讬 讻讜专 砖诇 爪讜专驻讬 讝讛讘 拽砖讛 讚讗诪专 诇注讬诇 讗讬谉 讗讚诐 讟讜专讞 诇讙讘诇 讟讬讟 讻讚讬 诇注砖讜转 驻讬 讻讜专 讜讬砖 诇驻专砖 讚诪讬讬专讬 讘讟讬讟 砖讛讜讗 诪讙讜讘诇 讻讘专 讜讗讞专 讛讙讬讘讜诇 谞讜转谞讬谉 讘讜 砖讬注专 讻讚讬 诇转拽谞讜: 砖讛讙讬注讜 诇驻讬专拽谉 讜诇讗 讛讙讬注讜. 驻讬专讜砖 讘住诪讜讱 诇驻讬专拽谉 砖拽专讜讘讜转 诇讛谞砖讗 讜注讜砖讜转 讻讚讬 诇讬驻讜转 讜诇诇讘谉 注爪诪谉 讻讚讗诪专讬谞谉 讘驻专拽 讗注''驻 (讻转讜讘讜转 讚祝 谞讟:) 讛专讜爪讛 诇诇讘谉 讗转 讘转讜 讬砖拽谞讛 讞诇讘 讜讬讗讻讬诇谞讛 讗驻专讜讞讬谉 住诪讜讱 诇驻讬专拽讛: [砖讬讬讱 诇拽诪谉 驻讗.] 诇诪讬诪专讗 讚砖讬注讜专讗 讚专' 讬讛讜讚讛 谞驻讬砖. 讜讗注''讙 讚讗砖讻讞谉 转专讜讜讚 砖讛讜讗 讙讚讜诇 讛专讘讛 讻讚讗诪专 讘谞讝讬专 讘驻专拽 讻''讙 (讚祝 谞:) 讙讘讬 诪诇讗 转专讜讜讚 专拽讘 讻诪讛 砖讬注讜专讜 讞讝拽讬讛 讗诪专 诪诇讗 驻讬住转 讬讚 讜专' 讬讜讞谞谉 讗诪专 诪诇讗 讞驻谞讬讜 讛转诐 讜讚讗讬 诪讬讬专讬 讘转专讜讜讚 讙讚讜诇 讻讚转谞谉 讘诪住讻转 讻诇讬诐 讘驻' 讬''讝 (诪砖谞讛. 讘) 砖讗诪专 诪讬讚讛 讙住讛 诪诇讗 转专讜讜讚 专拽讘 讻诪诇讗 转专讜讜讚 讙讚讜诇 砖诇 专讜驻讗讬诐 讗讘诇 讛讻讗 诇讛讜爪讗转 砖讘转 诪讬讚讬 讚讞砖讬讘 讘注讬谞谉 讜转专讜讜讚 拽讟谉 讞砖讜讘 讛讜讗 讛专讘讛 (讗''谞) 讞祝 住诇拽讗 讚注转讱 砖讛讜讗 讞祝 讙诇 砖讛讜讗 讙讚讜诇 讜诪砖谞讬 讘讞驻讬 驻讜转讞转 砖讛谉 拽讟谞讬诐:





专讘 谞住讬诐 讙讗讜谉

讜转诪爪讗 注讬拽专 讚讬诇讛 讘诪住' 讙讬讟讬谉 讘驻专拽 讛讝讜专拽 (讙讬讟讬谉 讚祝 注讟) 讗诪专 专讘 讞住讚讗 专砖讜讬讜转 讞诇讜拽讜转 讘讙讬讟讬谉 讜诪讬拽诪讬 讛讻讬 (砖诐 讚祝 注讝) 讗诪专讜 讛讛讜讗 讙讘专讗 讚讝专拽 诇讛 讙讬讟讗 诇讚讘讬转讛讜 讛讜讜转 拽讬讬诪讗 讘讞爪专 讜讗讝诇 讙讬讟讗 谞驻诇 讘驻讬住诇讗 讗诪专 专讘 讬讜住祝 讞讝讬谞谉 讗讬 讛讜讬 讚' 讗诪讜转 讗讗专讘注 讗诪讜转 驻诇讙 诇讛 专砖讜转讗 诇谞驻砖讛 讻讜' 讜住讘专 专讘讗 讻讬 讚讬谉 专砖讜讬讜转 砖诇 讙讬讟讬谉 讛讜讗 讜讻诪讜 砖讗诐 讬砖 讘讝讛 讛驻住诇 讚' 讗诪讜转 注诇 讚' 讗诪讜转 讗讜 砖讬砖 讘讙讜讘讛讜 讬' 讟驻讞讬诐 注砖讛 专砖讜转 诇注爪诪讜 讜谞讘讚诇 诪讻诇诇 讛讞爪专 讻诪讜 讻谉 讛讜讗 诪讘讚讬诇 讘讬谉 讘' 专砖讜讬讜转 诇注谞讬谉 砖讘转 讜讘讝讛 讛驻专拽 (砖诐 讚祝 注讟) 讗诪专 注讜讚 专讘讗 讙' 诪讬讚讜转 讘讙讬讟讬谉 讛讜讚讬注 讗讜转谞讜 讘讗 诇讜 讛砖诇砖 诪讬讚讜转 讞诇讜拽讜转 讚讬谉 讛讙讬讟讬谉 诪讚讬谉 讛砖讘转 讜诇注谞讬谉 专砖讜讬讜转 砖讜讜 讬讞讚 讜讗讬谉 讘讬谞讬讛谉 讞诇讜拽讛 讘讚讘专 讝讛 讜讙诐 谞讝讻专讛 讝讜 讛砖诪讜注讛 砖诇 专讘讗 注诐 讝讜 讛讘专讬讬转讗 讘驻专拽 讞讝拽转 讛讘转讬诐 (讘"讘 讚祝 谞讛):






专讘讬谞讜 讞谞谞讗诇

讜讗诐 讛讜爪讬讗 诪讝讜 讞爪讬 砖讬注讜专 讜讞讝专 讜讛讜爪讬讗讜 诪讝讜 讞爪讬 砖讬注讜专 讞讬讬讘:
讗讘讬讬 讗诪专 讗驻讬诇讜 讬砖 讘讬谞讬讛谉 讻专诪诇讬转 讚讗注"讙 讚诇讬转 讘讛 讞讬讜讘 讞讟讗转 讗住讜专 诇讛讜爪讬讗 诪讝讜 诇讝讜 砖诪专砖讜转 [诇专砖讜转] 讛谉. 讜讗诐 讛讜爪讬讗 诪讝讜 讞爪讬 砖讬注讜专 讜诪讝讜 讞爪讬 砖讬注讜专 驻讟讜专. 讗讘诇 讗诐 讬砖 讘讬谞讬讛谉 驻讬住诇讗 讚诇讗 讞砖讬讘 诇诪讬讛讜讛 讻专诪诇讬转 讗诇讗 诪拽讜诐 驻讟讜专 讛讜讗 讛专讬 讛讜讗 讻专砖讜转 讗讞转. 讜讗诐 讛讜爪讬讗 诪讝讜 讞爪讬 砖讬注讜专 讜诪讝讜 讞爪讬 砖讬注讜专 讞讬讬讘 专讘讗 讗诪专 讗驻讬诇讜 讗讬讻讗 驻讬住诇讗 讘讬谞讬讛谉. 讻讬讜谉 砖讛讜讗 讞讜诇拽 专砖讜转 诇注爪诪讜 讗注"讙 讚诇讗 讻专诪诇讬转 讛讜讗 讚讻专砖讜转 讛讜讗 拽讗讬 讻讬讜谉 砖讗住讜专 诇讛讜爪讬讗 讗诇讬讜 讻诇讜诐 诪专讛"讬 讻讘' 专砖讜讬讜转 讚诪讬讬谉. 讜讗诐 讛讜爪讬讗 诪讝讜 讞爪讬 砖讬注讜专 讜诪讝讜 讞爪讬 砖讬注讜专 驻讟讜专. 专讘讗 诇讟注诪讬讛 讚讗诪专 专讘讗 专砖讜转 砖讘转 讻专砖讜转 讛讙讬讟讬谉. 讜注讬拽专 讛讗 砖诪注转讗 讘讙讬讟讬谉 讘讛讝讜专拽 讛讛讜讗 讙讘专讗 讚讝专拽 诇讙讬讟讗 诇讚讘讬转讛讜 讛讜讛 拽讬讬诪讗 讘讞爪专 讜讗讝诇 讙讬讟讗 讜谞讞 讘驻讬住诇讗. 



讗诪专 专讘 讬讜住祝 讗讬 讛讜讗讬 讗专讘注 讗诪讜转 注诇 讗专讘注 讗诪讜转 驻诇讜讙 诇讬讛 专砖讜转讗 诇谞驻砖讬' 讜讗讬 诇讗 讞讚讗 专砖讜转讗 讛讬讗. 讜拽住讘专 专讘讗 讞讚讗 专砖讜转讗 讘砖讘转 诪讬驻诇讙讗 讘驻讬住诇讗 讻讬 讛讬讻讬 讚诪驻诇讙讗 诇注谞讬谉 讙讬讟讬谉. 讜驻讬' 驻讬住诇讗 诪拽讜诐 讻讙讜谉 注诪讜讚 讙讘讜讛 注砖专讛 讜专讞讘 讚':
讻讞讜诇 讻讚讬 诇讻讞讜诇 注讬谉 讗讞转 讜讗"专 讛讜谞讗 砖讻谉 爪谞讜注讜转 讻讜讞诇讜转 注讬谉 讗讞转. 讛讻讬谉 驻讬专讜砖讗 砖讻讜讞诇转 注讬谉 讗讞转 讜诪讻住讛 讗转 讛注讬谉 讛讗讞专转 讜讬讜爪讗讛 诇砖讜拽 讜转专讗讛 讘讗讞转 诪注讬谞讬讛. 讜专讘 讛讜谞讗 讛讜讗 讚诪转谞讬谞谉 诇讗讜 专讘 讛讜谞讗 讜讛讛讬讗 讚专' 砖诪注讜谉 讘谉 讗诇注讝专 讗诐 诇转讻砖讬讟 讘' 注讬谞讬诐. 讗讜拽讬诪谞讗 讘注谞讬讜转 砖讗讬谞谉 专讙讬诇讜转 诇爪讗转. (专讙讬诇讜转 诇爪讗转) 诇砖讜拽 (讜讗诐 砖诐 砖讜拽 诇爪讗转 讗诇讬讜):
讞专住讬转 讻讚讬 诇注砖讜转 驻讬 讻讜专 砖诇 爪讜专驻讬 讝讛讘 专' 讬讛讜讚讛 讗讜诪专 讻讚讬 诇注砖讜转 驻讬讟驻讜讟 驻讬专讜砖 驻讬讟驻讜讟 讙讘砖讜砖. 讗讜 讘谞讬谉 讘讗专抓 砖砖讜驻转讬谉 注诇讬讜 讗转 讛拽讚讬专讛. 讜讙' 驻讬讟驻讜讟讬谉 讛谉. 讜讬砖 砖住讜诪讻讬谉 驻讟驻讜讟 诇讻讜转诇 讜诪谞讬讞讬谉 注诇讬讜 讗转 讛拽讚讬专' 讜住讜诪讻讬谉 讗讜转讜 诇讻讜转诇. 讜诪拽砖讬' 讻讬 诪讻讚讬 讘砖讬注讜专' 讚砖讘转 拽讗 讞讝讬谞谉 讚专' 讬讛讜讚讛 拽讗 诪讞讬讬讘 讜诪诪注讟 诪谉 砖讬注讜专讬 讚专讘谞谉 讚讛讗 诇注谞讬谉 讙诪讬 诇专讘谞谉 诇讗 诪讞讬讬讘 讗诇讗 讘讻讚讬 诇注砖讜转 转诇讗讬 诇谞驻讛 讜诇讻讘专讛. 讜专' 讬讛讜讚讛 诪讞讬讬讘 讗驻讬诇讜 注诇 诪讛 砖谞讜讟诇讬谉 诪诪谞讜. 诪讚转 诪谞注诇 诇拽讟谉. 讜诪讜拽诪讬谞谉 诇讛 诇讛讗 驻讟驻讜讟 诇讻讬专讛 拽讟谞讛 拽讗诪专 讜讛讜讗 讘爪讬专 诪谉 驻讬 讛讻讜专 砖诇 爪讜专驻讬 讝讛讘:
讗诪专 专讘 讬讛讜讚讛 讗诪专 专讘 讘谞讜转 砖讛讙讬注讜 诇驻专拽谉 讜诇讗 讛讙讬注讜 [诇砖谞讬诐]. 砖讛讙讬注讜 诇砖谞讬诐 砖讛讗砖讛 讘讜讙专转 讜诇讗 讘讙专讛 讜诇讗 讙讚诇讛 讘砖专 诪讛 注讜砖讬谉 诇讛谉. 注谞讬讜转 讟讜驻诇讬谉 讗讜转谉 讘住讬讚. 讟驻讬诇讛 讝讜 讘诇砖讜谉 讬砖诪注讗诇 讟诇讗 讟讞 讗转 讛注讜专 讘砖专讛 讘住讬讚. 讜诪讛 爪讜专讱 诇讻讱 讻讚讬 砖讬住转转诪讜 谞拽讘讬诐 拽讟谞讬诐. 讘讟讬讬转 讗诇 诪住讗住. 讜讙讜诪讜转 砖讬注专 砖讘注讜专 讜讻讬讜爪讗 讘讛谉 讜讬讻谞住 讛讘诇 诇驻谞讬诐 讜诇讗 讬爪讗 讜讬讞诐 拽专讘讛 讜转讘讙讜专 讜转讙讚诇 讘砖专. 讜讗诐 讘转 注砖讬专诐 讛讬讗 讟讜驻诇讬谉 讗讜转谉 讘住讜诇转. 讜讛诪诇讻讬诐 讬砖 诇讛诐 住诪诪谞讬诐 讗讞专讬' 讻讙讜谉 砖诪谉 讛诪讜专. 讜讻讬讜爪讗 讘讜. 讟驻讬转. 拽讜专讬谉 讗讜转讜 住讟谞转. 讜讬砖 砖拽讜专讬谉 讗讜转讜 住讟拽转. 讜讛讜讗 讘诇砖讜谉 讗专诪讬转 砖讜诪谞讗 讚诪讜专讗. 讜讘诇' 讬砖诪注讗诇 诇讘谉 讗诇 谞讗诪谉. 讜专讬讞讜 讟讜讘. 讜诇讗 诪谉 讛专诪讜谞讬诐 讛讜讗 讗诇讗 讻讱 谞拽专讗 讜诪诪讬诪讬 砖专祝 讛讜讗 讜讛讜讗 讛谞拽专讗 注讜讚 讘诇' 讗专诪讬转 诪讬专讗. 讜讛讜讗 转专讙诐 诪专 讚专讜专 讜诪讬 砖讟讜驻诇 讗转 讛讘转 讗转 讻诇 讘砖专讛 驻注诐 讗讞转 讻诇 讛讘诇 砖诇讛 谞讻谞住 诇驻谞讬诐 讜讛讬讗 诪转讞诪诪转 讜诪转讛 讻讚专讱 砖讛砖讬讙 讗转 讛讙讜讬. 讜诇注谞讬谉 讞诇讜拽转 专' 讬讛讜讚讛 讜专' 谞讞诪讬讛 讘砖讬注讜专 住讬讚. 砖专' 讬讛讜讚讛 讗讜诪专 讻讚讬 诇住讜讱 讻诇讻讜诇. 讜专' 谞讞诪讬讛 讗讜诪专 讻讚讬 诇住讜讱 讗谞讚讬驻讬. 讘讗谞讜 诇驻专砖 转讞诇讛 讻诇 砖诇 爪讬专注讗 讜讗谞讚讬驻讬 讘诇砖讜谉 讬砖诪注讗诇 讗爪讚讙. 讜讛讜讗 诪拽讜诐 诪拽爪讜注 讛驻谞讬诐 诪谉 讛爪讚 诪谉 住讜祝 砖讬注专 砖诇 [讘谞讜转] 注讚 住讜祝 [讛驻谞讬诐] 住讚讬谉 讗讜转讜 讘住讬讚 讜谞拽专讗 讻诇讻讜诇. 讜住讚讬诐 诪爪讬讚讜 诪拽讜诐 讗讞讚 讚拽 讻诪讜 讞讜讟 讜谞拽专讗 讘转 爪讬专注讗. 讜讗拽砖讬谞谉 注诇 讝讗转 诇诪讬诪专讗 讚砖讬注讜专讗 讚专' 讬讛讜讚讛 谞驻讬砖. 讜讛转谞谉 专' 讬讛讜讚讛 讗讜诪专 讻讚讬 诇讬讟讜诇 诪诪谞讜 诪讚转 诪谞注诇 诇拽讟谉. 讜驻专拽讬谞谉 砖讻讱 谞专讗讛 讻谉 讘讙诪讬 讚砖讬注讜专讗 讚专' 讬讛讜讚讛 诪注讬讟 诪砖讬注讜专讗 讚专讘谞谉 讜诇讗 谞专讗讛 诇讻谉 讟注诐 诇专' 谞讞诪讬讛 讚讗讬讻讗 诇诪讬诪专 砖讬注讜专讗 讝讜讟专 诪讚专讘谞谉. 讜谞驻讬砖 诪讚专' 谞讞诪讬讛 讜讗讜转讬讘谞谉. 讗"专 谞专讗讬谉 讚讘专讬 专' 讬讛讜讚讛 讘讞讘讜讟. 讜讚讘专讬 专' 谞讞诪讬讛 讘讘讬爪转 讛讙讬专. 讛讙讬专 讛讜讗 讛住讬讚 讛诇讘谉 讛谞砖专祝 讛谞拽专讗 讗住驻讬专讗讙. 讜讻谉 讻转讬讘 讻讗讘谞讬 讙讬专 诪谞讜驻爪讜转. 讜讻注谞讬谉 讻转讘 砖谞专讗讛 诇讻诇 爪讚 讘讙讬专讗 讛讘讬爪专 砖诇讜 讛谉 讛讗讘谞讬诐 讛驻住讜诇转 讛砖专讜驻讜转. 讜讛讞讘讜讟 讛讜讗 讛讚拽. 讜谞拽专讗 讗诇 诪专转讜转 讘诇砖讜谉 讬砖诪注讗诇 砖讞讜讘讟讬谉 讗讜转讜 讘诪拽诇讜转. 讗诐 讗转讛 讗讜诪专 讻诇讻讜诇 讜讗谞讚讬驻讬. 爪讬专注讗 讜讘转 爪讬专注讗 砖谞讬讛谉 诇讗 讬注砖讜 讗诇讗 诪谉 讛讞讘讜讟 讜讘讟诇 驻讬专讜砖 讝讛. 讜讘讗谞讜 诇驻讬专讜砖讗 讝讜. 



诇讗谞讚讬驻讬 讗诪专 讬爪讞拽 讚讘讬 专' 讗诪讬 讗谞讚讬驻讗. 



诪转拽讬祝 诇讛 专讘 讻讛谞讗 讜讻讬 讗讚诐 注讜砖讛 诪注讜转讬讜 讗谞驻专讜转 讗谞讚讬驻讗 讝讛 讗讜诪专讬谉 讘谉 驻转专讜谞讜转 砖诇讗 注诇讜 注诇 讚注转谞讜 讜讗讬谉 谞讜讚注 讘诇砖讜谞谞讜 讗谞讚讬驻讗. 讜诪"诪 讘讟诇 讛驻转专讜谉 讛讝讛. 讗诇讗 讗诪专 专讘 讻讛谞讗 诪讗讬 讗谞讚讬驻讬 (砖讘转讜转) [砖谞转讜转] 砖讛讜讗 诪砖讬诐 住诪谞讬诐 讘讻诇讬诐 讜诇诪讚讜转 讜诪爪讬讬专 讘转讜讻谉 讘讘讬爪转 讛讙讬专 专讜砖诐 讛讗讜讬 讬讘讟驻讬讛谉 讘砖诇 讗住驻讬专讙讘讟讛 讜讛谉 砖讬注讜专 讛讜爪讗转 讛住讬讚. 诇专' 谞讞诪讬讛 讜诇驻讜诐 讛讻讬谉 谞专讗讬谉 讚讘专讬 专' 讬讛讜讚讛 讘讞讘讜讟. 讜讚讘专讬 专' 谞讞诪讬讛 讘讘讬爪转 讛讙讬专. 讜讗讬 [讘注讬转] 讗讬诪讗 诪讗讬 讗谞讚讬驻讗 讚拽讗诪专 讬爪讞拽 讚讘讬 专' 讗诪讬 讗驻讜转讗 砖讛讬讗 驻讚讞转 讘诇砖讜谉 讞讻诪讬诐 诪爪讞 讘诇砖讜谉 转讜专讛. 讻讛讛讜讗 讙诇讬诇讗讛 讚讗诪专 诇讛讜 诪砖讜诐 讞讘专讬讛 讚谞驻拽转 驻专注转讬讛 讜讛讬讗 讛爪专注讛 诪诪讬谞讬 讚讘讜专讬诐. 讜诪讞讬转讬讛 注诇 讗谞讚讬驻讬讛. 讜拽专讜 注诇讬讛 诪谉 讚讬诇讬讛 讚讗 诇讬讛 诪砖诇讜 讝讗转 诇讜:




诪讗谉 转谞讗 讚讞讜诇 诪注诇讬 诇住讬讚 讗诪专 专讘 讞住讚讗 专' 讬讛讜讚讛. 讜讘专讬讬转讗 讘住讜祝 讙诪' 讚讞讝拽转 讛讘转讬诐 诇注谞讬谉 讗讘诇 砖注诇 讘讬转 讛诪拽讚砖 讚拽讗诪专 专' 讬讛讜讚讛 讗诐 注讬专讘 讞讜诇 讘住讬讚 讛讜讗 讟专讻住讬讚 讜讗住讜专.





讛诪讗讬专讬

住讬讚 讻讚讬 诇住讜讚 讗爪讘注 拽讟谞讛 砖讘讘谞讜转 讜讛讜讗 砖讟驻诇转 讛住讬讚 诪讗讚诪转 讛诪拽讜诐 砖讛讜讗 谞讟驻诇 诇砖诐 讜讻诪讜 砖讗诪专讜 讗谞谉 讚诇讗 砖转讬谞谉 砖讬讻专讗 诇讗 讘注讬讬谉 讘谞转讬谉 讟讬驻诇讗 讻诇讜诪专 砖讛讬讬谉 诪讗讚讬诪谉 讜讻砖讗讚诐 讟讜驻诇 讘住讬讚 讻诇 讛讙讜祝 讻讗讞讚 讛讜讗 住讻谞讛 讗诇讗 砖讟讜驻诇讬谉 讗讜转讛 讗讘专 讛讬讜诐 讜讗讘专 诇诪讞专 讜讛讜讗 砖讗诪专讜 专讘 讘讬讘讬 讛讜讛 诇讬讛 讘专转讗 讟驻诇讛 讗讘专 讗讘专 砖拽诇 讘讛 讗专讘注 诪讗讛 讝讜讝讬 讛讜讛 讛讛讜讗 讙讜讬 讘砖讘讘讜转讬讛 讛讜讬讗 诇讬讛 讘专转讗 讟驻诇讛 讘讞讚 讝讬诪谞讗 讜诪转讛 讗诪专 拽讟诇讛 讘讬讘讬 诇讘专转讬 讜诪讗讞专 砖注讬拽专 讛讟驻讜诇 讗讘专 讗讘专 砖讬注讜专讜 讘讻讚讬 讟驻诇转 讗讘专 拽讟谉 讜讛讜讗 讗爪讘注 拽讟谞讛 专' 讬讛讜讚讛 讗讜诪专 讻讚讬 诇住讜讚 讻诇讻讜诇 讜驻讬' 讘讙诪' 爪讚注讗 砖讛讬讜 谞讜讛讙讜转 诇住讜讚 砖诐 讻讚讬 诇讛砖讬专 讗转 讛砖注专 专讘讬 谞讞诪讬讛 讗讜诪专 讗谞讚讬驻讬 讜驻讬' 讘讙诪' 诇注砖讜转 诪诪谞讜 砖谞转讜转 诇讻诇讬 讛注砖讜讬 诇诪讚讜讚 讘讜 讬讬谉 讗讜 砖诪谉 砖诪住诪谞讬谉 讗讜转讜 讘住讬讚 注讚 讻讗谉 讘讚讬谞专 注讚 讻讗谉 讘讞爪讬 讚讬谞专 注诇 讛讚专讱 砖讗诪专讜 砖谞转讜转 讛讬讜 讘讛讬谉 注讚 讻讗谉 诇驻专 注讚 讻讗谉 诇讗讬诇 讜讻谉 驻讬专砖讜 讘讛 注谞讬谞讬诐 讗讞专讬诐 讗诇讗 砖讛诇讻讛 讻转谞讗 拽诪讗 讜讗讬谉 讘讝讛 讞诇讜拽 讘讬谉 住讬讚 讛谞讬诪讜讞 讘诪讬诐 讛专讘讛 讜讛讜讗 讛谞拽专讗 讘住讜讙讬讗 讝讜 讘诇砖讜谉 讞讘讬讟 讜讘讬谉 砖讗讬谞讜 谞讬诪讜讞 讻诇 讻讱 讜注讜诪讚 讘爪讬诐 讘爪讬诐 讜讛讜讗 讛谞讝讻专 讘住讜讙讬讗 讝讜 讘诇砖讜谉 讘讬爪转 讛住讬讚:



住讜讘讬谉 讻讚讬 诇讬转谉 注诇 驻讬 讻讜专 砖诇 爪讜专驻讬 讝讛讘 讜讛讜讗 砖讘诪拽讜诐 砖讗讬谉 讛驻讞诪讬谉 诪爪讜讬讬谉 爪讜专驻讬谉 讘讗砖 砖诇 住讜讘讬谉:



诪砖谞讛 讗讚诪讛 讻讞讜转诐 讛诪专爪驻讬谉 讚讘专讬 专"注 讜讞讻"讗 讻讞讜转诐 讛讗讙专讜转 讝讘诇 讜讞讜诇 讚拽 讻讚讬 诇讝讘诇 拽诇讞 砖诇 讻专讜讘 讚讘专讬 专' 注拽讬讘讗 讜讞讻"讗 讻讚讬 诇讝讘诇 讻专讬砖讛 讞讜诇 讙住 讻讚讬 诇讬转谉 注诇 诪诇讗 讻祝 住讬讚 拽谞讛 讻讚讬 诇注砖讜转 拽讜诇诪讜住 讗诐 讛讬讛 注讘讛 讗讜 诪专讜住住 讻讚讬 诇讘砖诇 讘讬爪讛 拽诇讛 砖讘讘讬爪讬诐 讟专讜驻讛 谞转讜谞讛 讘讗诇驻住 讗诪专 讛专"诐 驻讬' 讗讚诪讛 讟讬讟 讗讚讜诐 砖诪谉 讬注砖讜 诪诪谞讜 讞讜转诪讜转 注诇 讛砖拽讬诐 砖诪砖讬诪讬诐 讘诐 讛住讜讞专讬诐 诪诪讜谞诐 讛谞拽专讗讬诐 诪专爪驻讬谉 讜讻诪讜 讻谉 讬注砖讜 讞讜转诪讜转 注诇 讛讻转讘讬诐 讜拽诇讞 注谞讬谞讜 砖讜专砖 讜讻专讬砖讛 讻专转讬 讜讘注讘专讬 讞爪讬专 讜讗转 讛讞爪讬专 讜讞讜诇 讛讙住 讛讜讗 讛讞讜诇 讛注讘讛 注讘讛 砖讬讛讬讛 注爪诐 讛拽谞讛 注讘 注讚 砖诇讗 讬讛讬讛 专讗讜讬 诇讻转讬讘讛 讜讗诪专 拽诇讛 专"诇 诪诪讛专转 诇讛转讘砖诇 讜讛讬讗 讘讬爪转 讛转专谞讙讜诇转 讜驻讬' 讟专讜驻讛 诪注讜专讘转 专"诇 砖诪注专讘讬谉 讗讜转讛 讘砖诪谉 讜诪谞注谞注讬谉 讗讜转讛 讛讬讟讘 讜诪驻谞讬 讝讛 讛讬讗 诪诪讛专转 诇讛转讘砖诇 讜讗诇 转讚诪讛 讻讬 诪讻诇诇 讛砖讬注讜专 讛讜讗 诪讛 砖讬讞住 讘讜 讻诇讬 讛讘砖讜诇 讻诪讜 讛诪专讞砖转 讗讜 讛诪讞讘转 讻讬 讗讬谞讜 讗诇讗 砖讬注讜专 诪讛 砖拽讜诇讬谉 讘讜 诪讘讬爪转 讛转专谞讙讜诇转 砖讬注讜专 讙专讜讙专转 讜讛讜讗 讗诪专诐 讻讙专讜讙专转 诪讘讬爪讛 拽诇讛 讜转讛讬讛 讛讗诇驻住 讛讜讞诪讛 讻讘专 讞诪讜诐 讘讬谞讜谞讬 讜讗讬谉 讛诇讻讛 讻专' 注拽讬讘讗:



讗诪专 讛诪讗讬专讬 讗讚诪讛 讻讞讜转诐 讛诪专爪讜驻讬谉 讜讛诐 讻注讬谉 砖拽讬诐 砖诪讘讬讗讬诐 讘讛诐 住讞讜专讛 讜讞讜转诪讬谉 讗讜转诐 讘讞讜转诐 讘讗讚诪讛 讛谞拽专讗转 讗专讙讬诇讗"讛 诇讛讻讬专 砖诇讗 讬驻转讞诐 讗讚诐 讜讞讻"讗 讻讞讜转诐 讛讗讬讙专转 讛注砖讜讬 砖诇讗 讬拽专讗 讘讜 讗讚诐 讗诇讗 诪讬 砖谞砖转诇讞讛 诇讜 讜讛讜讗 诪讜注讟 诪谉 讛专讗砖讜谉 讜讛诇讻讛 讻讞讻诪讬诐 讝讘诇 讜讞讜诇 讛讚拽 讻讚讬 诇讝讘诇 讘讜 拽诇讞 砖诇 讻专讜讘 讜讞讻"讗 讻讚讬 诇讝讘诇 讻专讬砖讗 讜讛讜讗 诪诇砖讜谉 讻专转讬 讜讛讜讗 砖讬注讜专 诪讜注讟 诪谉 讛专讗砖讜谉 讞讜诇 讛讙住 讻讚讬 诇讬转谉 注诇 驻讬 讻祝 住讬讚 专"诇 讻祝 砖诇 住讬讬讚讬谉 砖诪注专讘 讗转 讛讞讜诇 讘住讬讚 讜讛讜讗 讛谞拽专讗 驻诇讜砖讟专讬"讗 讜专"诇 讻讚讬 讛专讗讜讬 诇注专讘 注诐 诪诇讗 讻祝 砖诇 住讬讬讚讬谉 住讬讚 拽谞讛 讻讚讬 诇注砖讜转 拽讜诇诪讜住 讛专讗讜讬 诇讻转讜讘 讜讛讜讗 讛诪讙讬注 诇拽砖专讬 讗爪讘注讜转讬讜 讜诇讗 谞转讘专专 讘讙诪' 讗诐 拽砖专 讛注诇讬讜谉 讜讛讜讗 驻专拽 砖诇讬砖讬 讛诪讞讜讘专 注诐 驻讬住转 讬讚 讗诐 驻专拽 砖谞讬 砖讘讗诪爪注 讛讗爪讘注 讜讗诐 讛讬讛 注讘讛 讗讜 诪专讜住住 砖讗讬谞讜 专讗讜讬 诇拽讜诇诪讜住 砖讬注讜专讜 讻注爪讬诐 诇讘砖诇 讘讜 讘讬爪讛 拽诇讛 砖讘讘讬爪讬诐 讜驻讬' 讘讛 讘讙诪' 讘讬爪转 讛转专谞讙讜诇转 砖讛讬讗 拽诇讛 诇讛转讘砖诇 诪讻诇 砖讗专 讛讘爪讬诐 讟专讜驻讛 讘砖诪谉 讜谞转讜谞讛 讘讗诇驻住 砖讛讬讗 拽诇讛 诇讛转讘砖诇 讬讜转专 讜驻讬' 讘讙诪' 砖诇讗 讻诇 讛讘讬爪讛 讗诇讗 讻讙专讜讙专转 诪诪谞讛 砖讻诇 砖讬注讜专讬 砖讘转 讘讛讜爪讗转谉 讜讟讞讬谞转谉 讜拽爪讬专转谉 讻讙专讜讙专转:





诪讛专砖"讗 - 讞讬讚讜砖讬 讛诇讻讜转

讘讚"讛 诇诪讬诪专讗 讻讜' 讞砖讜讘 讛讜讗 讛专讘讛 讛住"讚 讜讗讞"讻 诪"讛 讞祝 住"讚 砖讛讜讗 讻爪"诇:





诪讛专"诐

讘讙诪专讗 讗"诇 诪讬讚讬 砖诪讬注 诇讱 讘讛讗 讗"诇 讛讻讬 讗诪专 专讘 砖砖转 讜讻讜' 讻爪"诇:





讞讻诪转 砖诇诪讛

讙诪' 讗转 讛讟讬讟 讟讬讟 讻讚讬 诇注砖讜转 驻讬 讻讜专 讻讜' 讻爪"诇:


砖诐 专讘 讛讜谞讗 讘专 讞讬讬讗 讗诪专 住讟讻转 讻讜'. 谞"讘 讘专讬砖 讗诇讜 注讜讘专讬谉 驻专砖"讬 诇讗 讗讬转驻专砖 讜诇"谞 砖诪谉 讛注砖讜讬 讜诪转讜拽谉 讘讘砖诪讬诐 拽专讜讬 讘诇砖讜谞诐 住讟讻转 讜讛"谞讜 讻诪讜 砖驻讬' 讛注专讜讱 诪讬专讗 讚讻讬讗 讛讬讬谞讜 砖驻讬' 诪专 诇砖讜谉 讘讜砖诐 讗讘诇 专' 讬专诪讬讛 讗诪专 砖诪谉 砖诇讗 讛讘讬讗讛 砖诇讬砖 讜诇讗 注诇 砖诐 讘讬砖讜诪讜 拽专讜讬 讛诪讜专 讗诇讗 注诇 砖诐 诪专讬专转谉 讜讚讜"拽:


砖诐 讚讛讛讜讗 讘专 讙诇讬诇讗讛 讗讬拽诇注 诇讘讘诇 讚讗诪专讜 讻讜' 讻爪"诇:


砖诐 讘诪注砖讛 诪专讻讘讛 讚专砖 诇讛讜 讜讗诪专 诇讛讜 讻讜' 讻爪"诇. 讜谞"讘 住"讗:


砖诐 讻讚讚专砖 专' 谞讞诪讬讛 诇讞讘专讬讛 讜谞驻拽转 讻讜' 讘讗谞讚讬驻讗 讜诪讬转 讜讗诪专 诇讬讛 诪谉 讻讜' 砖诪讬注 诇讱 讘讛讗 讗诪专 诇讬讛 讛讻讬 讗诪专 专讘 砖砖转 讻讜' 讻爪"诇:


专砖"讬 讘讚"讛 砖注专 讬驻讛 诇讟讬讟 讛住"讚:


讘讚"讛 砖谞转讜转 住讬诪谞讬诐 讻诇讬 讞专住 讙讚讜诇 讜讬砖讘讜 讻讜' 讻爪"诇:


讘讚"讛 讻讚转谞讬讗 爪"诇 讻讚转谞谉:


讗讞专 讚"讛 砖谞转讜转 讛讬讜 讘讛讬谉 爪"诇 讚讘讜专 注"讻 诇驻专 讞爪讬 讛讛讬谉 讜讛住"讚:


讘讚"讛 注"讻 诇讻讘砖 专讘讬注讬转 讛讛讬谉 讚讻转讬讘 讞爪讬 讛讛讬谉 讬讛讬讛 诇驻专 讜讙讜' 讻谉 讻讜' 讻爪"诇:


讘讚"讛 讗谞驻专讜转 讻讜' 诇讗讞专 砖拽谞讗讜 讜讛讜爪讬讗 讗转 诪注讜转讬讜 讚讞讬讬砖 砖诪讗 转诪讜转 讻讬 讘专转讬讛 讻讜' 讻爪"诇:


讘讚"讛 讟专讻住讬讚 讟讬讟 讞讝拽. 谞"讘 驻讬' 讗注"驻 砖诪砖讞讬专讜 诪讻诇 诪拽讜诐 诪讗讞专 砖诪转拽谞讜 讘讞讬讝讜拽 讝讜 讛讬讗 谞讜讬 砖诇讜 讜讗住讜专 讜拽"诇:





专砖"砖

[讙诪专讗 砖诪谉 讝讬转 砖诇讗 讛讘讬讗 砖诇讬砖 讻爪"诇. 讜讻"讛 讘讻讛"诪 砖诪爪讜讬讬谉 讘诪住讛"砖 讜谞专讗讛 砖谞拽专讗 诪讜专 注"砖 砖讛讜讗 诪专 讘讬讜转专 讻诪砖"讻 讛专诪讘"诐 讜讛专注"讘 讘驻"讞 讚诪谞讞讜转 诪"讙] :



砖诐 讗诪专 拽讟讬诇 专"讘 诇讘专转讬. 讛讙专讬"驻 讛讙讬讛 讗诪专讬 讜诇讻讗讜专讛 讗讬谞讜 诪讜讘谉 讜谞专讗讛 砖讛讬讛 诇驻谞讬讜 讛讙讬' 诇讘专转讬讛 (讜讻"讛 讘住"讗) 讗讜诇诐 注讻"讝 讗讬谞讜 诪讜讻专讞 诇讛讙讬讛 诇驻讬 讚专讻讬 讛诇砖讜谉 (讜讬讜转专 诪讝讛 诪爪讗谞讜 讘诪谞讞讜转 (专讬砖 拽讚) 讚讗诪专 专"讘 注诇 注爪诪讜 讜讛讛讜讗 讙讘专讗 讜讻谉 讘讚"讟) 讜讗讜诇讬 诪驻谞讬 讚讛注讜"讙 诇讗 讛讜讛 拽"诇 专讘:



[砖诐 诪讜讞转讬讛 讘讗谞讚讬驻讬 讜讗"诇 讻讜'. 讜诪诇转 讜诪讬转 诇讬转讗 讘注"讬] :



讘诪砖谞讛 讜谞转讜谞讛 讘讗诇驻住. 讛专诪讘"诐 驻讬' 讘讗诇驻住 砖讛讜讞诐 讻讘专 讜讻"驻 讘驻"讛 讚讻诇讬诐 诪"讘 讜讛注拽专 讞住专 诪讛"住 讜诇注讚"谞 讚住转诐 讗诇驻住 讛讜讗 砖诇 讘专讝诇 讻诪砖"讻 讛转讜讬"讟 砖诐 讘驻讬"讚 诪"讚 讜讝讛 讬讚讜注 讚讘专讝诇 诪转讞诪诐 诪讛专 讬讜转专 诪讞专住:



讙诪专讗 拽诇拽讜诇讜 讝讛讜 转讬拽讜谞讜. 讻注讬谉 讝讛 (讘转注谞讬转 讬讝 讜讘住谞讛讚专讬谉 讻讘 讘):





讘谉 讬讛讜讬讚注

专址讘 讘旨值讬讘指讬 讛植讜指讛 诇值讬讛旨 讘旨职专址转旨指讗, 讟指驻职诇指讛旨 讗值讘侄专 讗值讘侄专, 砖讈指拽执讬诇 讘旨指讛旨 讗址专职讘旨址注 诪值讗讜止转 讝讜旨讝值讬. 谞专讗讛 诇驻专砖 注诇讬讜 讛诪砖诇 讚专讘 讗讚讗 讘专 讗讛讘讛 讚讗诪专 (讘专讻讜转 讚祝 讻.) 诪指转讜旨谉 诪指转讜旨谉, 讗址专职讘旨址注 诪职讗指讛 讝讜旨讝值讬 砖讈址讜职讬指讗, 讚注诇 讬讚讬 砖讛讬讛 诪转讜谉 诪转讜谉 诇讟驻讜诇 讗讘专 讗讘专 讜诇讗 注砖讛 讘讘转 讗讞转 诇讻讱 砖拽诇 讘讛 转' 讝讜讝. 讜讛讗 讚讗诪专 讗讜转讜 讻讜转讬 拽址讟职诇指讛 专址讘 讘旨值讬讘指讬 诇执讘职专址转旨执讬, 拽砖讛 诪讛 注砖讛 诇讜 专讘 讘讬讘讬 讜讛诇讗 讛讜讗 拽讟诇讛 讚诇讗 注砖讛 诇讛 讻诪讜 砖注砖讛 专讘 讘讬讘讬 诇讟驻诇讛 讗讘专 讗讘专? 讜谞专讗讛 诇讬 砖讘砖讘讬诇 砖讛讬讛 讞讻诐 砖谞拽专讗 专址讘 讘旨值讬讘指讬 讘讝讛 讛砖诐 砖诇 '专址讘' 讙专诐 诇讜 砖讟注讛 诇讟驻诇讛 讘讘转 讗讞转, 讻讬 讞砖讘 讛讗 讚讟驻诇讛 讗讘专 讗讘专 诇讗讜 诇注讬讻讜讘讛, 讗诇讗 讛讬讛 诪砖讜诐 住讬讘讛 砖讛讬讛 讞讻诐 讜讗讬谉 住讬驻拽 讘讬讚讜 诇注砖讜转 讛讻诇 讘讘转 讗讞转. 讜谞专讗讛 诇讬 讛谉 讟驻诇讛 讝讜 讚旨职砖讈侄诪侄谉, 讜讛谉 讟驻诇讛 讝讜 讚旨职住执讬讚, 讛讬讛 诇讛诐 讘讝讛 讗讜诪谞讜转 诇注砖讜转 讛讟驻诇讛 讘砖讬注讜专 讛专讗讜讬 诇讻讱, 讜讻谉 讛讬讛 诇讛诐 讗讜诪谞讜转 讘讙讬讘讜诇 讛住讬讚 讜讛住讜诇转 讜转讬拽讜谉 注砖讬讬转诐.



专址讘 讘旨值讬讘指讬 讚旨职砖讈指转执讬 砖讈执讬讻职专指讗, 讘旨址注职讬指谉 讘旨址谞职转旨值讬讛旨 讟址驻职诇指讗. 谞专讗讛 诇讬 讘住"讚 讘讝讛 讛讻转讜讘 讘注诪讜住 (讜, 讜) 讛址砖止旨讈转执讬诐 讘职旨诪执讝职专职拽值讬 讬址讬执谉 讜职专值讗砖执讈讬转 砖职讈诪指谞执讬诐 讬执诪职砖指讈讞讜旨, 讘讗 讛讻转讜讘 诇讙谞讜转诐 讘诪讜转专讜转, 砖讛讬讜 注讜砖讬谉 诇注爪诪诐 讚讘专讬诐 砖讗讬谉 爪专讬讻讬诐 诇讛诐, 讻讬 讛诐 砖讜转讬诐 讘职旨诪执讝职专职拽值讬 讬址讬执谉 讜诇讗 '砖讈值讻指专' 讜注诇 讻谉 诇讗 讘注讬讬谉 讟驻诇讛, 讜注诐 讻诇 讝讛 讘旨职专值讗砖讈执讬转 砖职讈诪指谞执讬诐 讬执诪职砖指讈讞讜旨 讛讜讗 砖诪谉 讝讬转 砖诇讗 讛讘讬讗 砖诇讬砖, 讜诇讻讱 拽讜专讗讜 专值讗砖执讈讬转 砖职讈诪指谞执讬诐.



讜职谞指驻职拽址转 注址专职注执讬转指讗 诪执谉 讻旨讜止转职诇指讗, 诪址讞职转旨执讬 讘旨职讗址谞职讚旨执讬驻执讬 讜旨诪执讬转. 驻讬专砖 专砖"讬 驻讚讞转讜 专爪讜谞讜 诇讜诪专 '诪爪讞讜' 讜谞专讗讛 诇讬 讘住"讚 讛讟注诐 讚诪讞转讬讛 讘诪爪讞讜, 讻讬 讻诇 诪注砖讛 讛讗讚诐 讻转讜讘讬诐 讘砖专讟讜讟讬 讛诪爪讞, 讜讙诐 谞专砖诐 砖诐 讘讞讬谞转讜 讜砖专砖讜, 讜诇讻讱 诪讻住讬诐 讛诪爪讞 讘讝诪谉 讛诪讙讬驻讛, 讜注诇 讻谉 注拽爪转讜 砖诐, 诇讛讜专讜转 讚讻驻讬 讛专砖讜诐 讘诪爪讞讜 讗讬谞讜 专讗讜讬 诇讚专讜砖 讘诪注砖讛 诪专讻讘讛. 讜注讜讚 谞专讗讛 诇讬 讘住"讚, 注诇 驻讬 诪讛 砖讻转讜讘 讘讗专"讝 (讘讗讚专讗 讝讜讟讗 讚祝 专爪讙.) 讝讻讬 诪爪讞 诪爪讞讗 讚注转讬拽讗 讜讗讬 诇讗 讗砖讚讬 讞讬"转 讘讬谉 转专讬谉 讗转讜讜谉 讘专"讗 [讘专讗砖 讗讜转讬讜转] 讜旨'诪指讞址抓' 驻址旨讗植转值讬 诪讜止讗指讘 (讘诪讚讘专 讻讚, 讬讝) 讛讻讬 讗讬转讗 讘住驻专讗 讚专 讘讬讬讘讬 住讘讗 注讬讬谉 砖诐. 讜讛讻讜讜谞讛 讻讬 讘诪爪讞 讬砖 住讜讚 讛讚讬谞讬诐, 讗讱 讘讙讬诇讜讬 讛讗专转 讗讜专 诪爪讞 讛注诇讬讜谉 诪转诪转拽讬诐 讛讚讬谞讬诐, 讜讗诐 诇讗 谞砖讗专讬诐 讛讚讬谞讬诐 讘讻讜讞诐 讜诪转讙讘专讬诐 讜讬讛讬讛 讛诪爪讞 讗讜转讬讜转 '诪指讞址抓' 砖讬砖诇讟讜 讛讚讬谞讬谉 诇诪讞讜抓 讜诇讛讻讜转 讘专 诪讬谞谉 讘专"讗 [讘专讗砖 讗讜转讬讜转] 讜旨诪指讞址抓 驻址旨讗植转值讬 诪讜止讗指讘. 讜诇讻谉 讝讛 砖诇讗 讛讬讛 专讗讜讬 诇讚专讜砖 讘诪注砖讛 诪专讻讘讛 讗砖专 注诇 讬讚诐 讬诪砖讱 讗讜专 诪爪讞 讛注诇讬讜谉 讚注转讬拽讗, 诇讻讱 诇讗 讛讗讬专 讗讜专 讛注诇讬讜谉 讘诪爪讞 讜谞砖讗专讜 砖诐 讛讚讬谞讬诐 讘讻讜讞诐 讘诇讗 诪讬转讜拽, 讜讗讝 谞讛驻讱 注诇讬讜 讗讜转讬讜转 '诪值爪址讞' 诇讗讜转讬讜转 '诪指讞址抓' 转诪讞抓 讘讗讜转讛 爪专注讛 讜诪转 讘专 诪讬谞谉. 讜谞专讗讛 诇讬 诇讻谉 讛爪专注讛 讬爪讗讛 诪谉 讛讻讜转诇, 讻讬 砖诐 讻讜转诇 讘讜 专诪讜讝 诪转讜拽 讛讚讬谉 讘专讞诪讬诐 砖讛讜讗 讗讜转讬讜转 '讻讜 转诇' 讜讛讬讬谞讜 讻"讜 [26] 诪住驻专 砖诐 讛讜讬"讛 砖讛讜讗 讞住讚讬诐, 讜转"诇 [430] 讛讜讗 诪住驻专 讛讙' 讚讞诪砖讛 砖诪讜转 讗诇讛讬诐 砖讛诐 转"诇 [讞诪砖讛 驻注诪讬诐 讗诇讛讬诐 [86] 注讜诇讬诐 430], 讜讛诐 讻讜讞讜转 讛讚讬谞讬诐, 讜诇讝讛 讬爪讗讛 诪谉 '讛讻讜转诇' 诇专诪讜讝 砖谞诪讞抓 注诇 讬讚讛 砖讘讬诇 砖诇讗 讛讬讛 讬讻讜诇 诇诪转拽 讛讙讘讜专讜转 讘讞住讚讬诐, 讜诇讻讱 谞诪讞抓 讘诪爪讞讜 砖砖诐 住讜讚 讛讚讬谞讬诐 砖谞砖讗专讜 讘诇讗 诪转讜拽. 讜诪讛 砖讛讬讛 注谞砖讜 注诇 讬讚讬 讛爪专注讛 谞专讗讛 诇讬 讘住"讚, 讻讬 爪执专职注指讛 [365] 注讜诇讛 诪住驻专 驻旨职专执讬注指讛 [365], 砖讗诐 转讞讘专 讗讜转讬讜转 驻' 讜讬讜"讚 讘讬讞讚 讜讬讛讬讛 爪' 讗讝 转讛讬讛 驻专讬注讛 爪专注讛, 讜讛讻讜谞讛 讻讬 讝讛 注砖讛 驻专讬注讛 讻诇讜诪专 讙讬诇讜讬, 诪诇砖讜谉 (砖诪讜转 诇讘, 讻讛) 讻执旨讬 驻职专指注止讛 讗址讛植专止谉 砖讙讬诇讛 住讜讚讜转 讛诪专讻讘讛 讘诇讗 专砖讜转, 诇讻谉 驻专讬注讛 讝讜 谞讛驻讻讛 诇讜 爪专注讛, 讜讛爪专注讛 注砖转讛 讘讜 驻专讬注讛 诇砖讜谉 驻专注讜谉 砖驻专注讛 诪诪谞讜.





讙诇讬讜谉 讛砖"住 - 专讘讬 注拽讬讘讗 讗讬讙专

诪转谞讬' 讞讜诇 讛讙住 讻讚讬 诇讬转谉. 注讬' 诇拽诪谉 讚祝 爪 注"讗 转讜住' 讚"讛 讘讜专讬':

